
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2024)0023),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan, 114 artiklan ja 207 artiklan, joiden mukaisesti komissio on antanut ehdotuksen Euroopan parlamentille (C9-0011/2024),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon Euroopan talous- ja sosiaalikomitean 10. heinäkuuta 2024 antaman lausunnon[footnoteRef:1], [1:  	EUVL C, C/2024/6027, 23.10.2024, ELI: http://data.europa.eu/eli/C/2024/6027/oj.] 

–	ottaa huomioon 20. marraskuuta 2024 annetun alueiden komitean lausunnon[footnoteRef:2], [2:  	EUVL C, C/2025/290, 24.1.2025, ELI: http://data.europa.eu/eli/C/2025/290/oj.] 

–	ottaa huomioon asiasta vastaavan valiokunnan työjärjestyksen 75 artiklan 4 kohdan mukaisesti hyväksymän alustavan sopimuksen sekä neuvoston edustajan 10. helmikuuta 2026 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 60 artiklan,
–	ottaa huomioon talous- ja raha-asioiden valiokunnan, teollisuus-, tutkimus- ja energiavaliokunnan, sisämarkkina- ja kuluttajansuojavaliokunnan sekä liikenne- ja matkailuvaliokunnan lausunnot,
–	ottaa huomioon kansainvälisen kaupan valiokunnan mietinnön (A10-0061/2025),
1.	vahvistaa jäljempänä esitetyn ensimmäisen käsittelyn kannan[footnoteRef:3]; [3: 	Tämä kanta korvaa 8. toukokuuta 2025 hyväksytyt tarkistukset (Hyväksytyt tekstit, P10_TA(2025)0102).] 

2.	hyväksyy tämän päätöslauselman liitteenä olevan Euroopan parlamentin ja komission yhteisen lausuman, joka julkaistaan Euroopan unionin virallisen lehden C sarjassa;
3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

P10_TC1-COD(2024)0017
Euroopan parlamentin kanta, vahvistettu ensimmäisessä käsittelyssä 19. toukokuuta 2026, Euroopan parlamentin ja neuvoston asetuksen (EU) 2026/… antamiseksi ulkomaisten sijoitusten seurannasta unionissa ja asetuksen (EU) 2019/452 kumoamisesta
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2026/1386.)



LAINSÄÄDÄNTÖPÄÄTÖSLAUSELMAN LIITE
Euroopan parlamentin ja komission yhteinen lausuma ulkomaisia sijoituksia ja taloudellista turvallisuutta koskevien lisätoimien tarpeesta[footnoteRef:4] [4: 	Tästä lausumasta on sovittu ulkomaisten sijoitusten seurannasta unionissa ja Euroopan parlamentin ja neuvoston asetuksen (EU) 2019/452 kumoamisesta 17 päivänä kesäkuuta 2026 annetun Euroopan parlamentin ja neuvoston asetuksen (EU) 2026/1386 (EUVL L, 2026/1386, 26.6.2026, ELI http://data.europa.eu/eli/reg/2026/1386/oj) hyväksymisen yhteydessä.] 

Euroopan parlamentti ja komissio ovat yhtä mieltä siitä, että unionin on pysyttävä houkuttelevana paikkana harjoittaa liiketoimintaa, jotta voidaan varmistaa, että ulkomaiset sijoitukset erityisesti strategisilla aloilla edistävät talouskasvua ja kilpailukykyä.
Molemmat toimielimet ovat kuitenkin tietoisia siitä, että tietyt sijoitukset saattavat luoda strategisia riippuvuuksia ja heikentää sisämarkkinoiden häiriönsietokykyä. Tämä kehitys uhkaa heikentää unionin taloudellista turvallisuutta ja saattaa kaventaa unionin teknologista etumatkaa ja huonontaa talouden häiriönsietokykyä ja kykyä luoda työpaikkoja.
Tätä taustaa vasten molemmat toimielimet katsovat, että on ensisijaisen tärkeää tehdä arviointeja ja toteuttaa tarvittavia lisätoimia unionin tasolla, jotta voidaan puuttua tällaisiin riskeihin, taata unionin taloudellinen turvallisuus ja varmistaa, että unioniin tulevat ulkomaiset sijoitukset eivät lisää strategisia riippuvuuksia tai teknologisia puutteita.
Komissio aikoo tehdä aloitteen ja vahvistaa kohdennetut edellytykset unioniin tuleville ulkomaisille sijoituksille huolellisesti määritetyillä strategisilla aloilla unionin kansainvälisten sitoumusten mukaisesti, jotta voidaan parantaa unionin teollisuuden kilpailukykyä ja puuttua edellä mainittuihin riskeihin.
Euroopan parlamentti tiedostaa tämän sitoumuksen ja on valmis hoitamaan kaikilta osin tehtävänsä toisena lainsäätäjänä ja käsittelemään tällaisen ehdotuksen ripeästi.

